pythainlp/thai-wiki-dataset-v3 huggingface dataset:
ภาษาฮีบรูเซฟาร์ดี

ภาษาฮีบรูเซฟาร์ดี (Sephardi Hebrew) เป็นระบบการออกเสียงของภาษาฮีบรูไบเบิลที่มาจากการใช้งานของชาวยิวเซฟาร์ดี สัทวิทยาของภาษานี้ได้รับอิทธิพลจากภาษาที่ติดต่อด้วยเช่น ภาษาลาดิโน ภาษาโปรตุเกส ภาษาเปอร์เซีย ภาษาดัตช์ ภาษาอาหรับ
== สัทวิทยา ==
ภาษาฮีบรูเซฟาร์ดีมีรูปแบบที่แตกต่างกันมาก แต่ลักษณะโดยทั่วไปได้แก่
เสียงเน้นหนักมักตกที่พยางค์สุดท้าย ในขณะที่เป็นการกในภาษาฮีบรูไบเบิล
มีความพยายามออกเสียงอยิน แต่มีความแตกต่างระหว่างสำเนียง
Resh ออกเสียงคล้าย r ในภาษาสเปนมากกว่า r ในภาษาฝรั่งเศส
/t/ และ /d/ เป็นเสียงdental plosives มากกว่า alveolar
มีความแตกต่างระหว่างเสียงของ ת และ ס
ระหว่างสำเนียงของภาษาฮีบรูเซฟาร์ดี พบว่า มีระบบเสียงสระ 5 เสียง โดยอาจจะแยกหรือไม่แยกเสียงสั้นยาว
== ความแปรผัน ==
ภาษาฮีบรูเซฟาร์ดีที่พูดโดยชาวยิวในโมร็อกโก กรีซ ตุรกี คาบสมุทรบอลข่านและเยรูซาเลม ออกเสียง ב เป็น /v/ และพบในภาษาฮีบรูสมัยใหม่ ในขณะที่ชาวยิวในสเปนและโปรตุเกสออกเสียงเป็น /b/ เช่นเดียวกับในภาษาฮีบรูมิซราฮี และในปัจจุบันการออกเสียงแบบนี้กำลังลดลงซึ่งเป็นผลมาจากภาษาฮีบรูสมัยใหม่
การเปลี่ยนแปลงนี้อาจจะได้รับอิทธิพลมาจากการออกเสียงของภาษาสเปน ในภาษาสเปนยุคกลางและภาษาลาดิโน b และ v เป็นหน่วยเสียงแยกต่างหากจากกัน ในยุคฟื้นฟูศิลปวิทยาการและในภาษาสเปนสมัยใหม่ ทั้งสองเสียงนี้กลายเป็นเสียง/β/ เมื่อตามหลังสระและเป็น /b/ ในที่อื่นๆ ด้วยเหตุนี้ ชาวยิวจากประเทศที่พูดภาษาสเปนในอเมริกาใต้รวมทั้งชาวยิวอาซเกนาซีจึงเปลี่ยนการออกเสียงในภาษาฮีบรูของตนไปด้วย ภาษาฮีบรูสมัยใหม่ได้รับอิทธิพลนี้จากภาษาฮีบรูเซฟาร์ดีเช่นกัน
นอกจากนี้ ยังพบความแตกต่างในการออกเสียง ת ด้วย เช่น
การออกเสียงของภาษาฮีบรูเซฟาร์ดีปกติ ออกเสียงเป็น /t/
ชาวยิวในกรีซรวมทั้งชาวยิวมิซราฮี ออกเสียงเป็น /θ/
ชาวยิวในสเปนและโปรตุเกสบางส่วนรวมทั้งในโมร็อกโกและอิตาลีออกเสียงเป็น /d/ หรือ /ð/
== อิทธิพลต่อภาษาฮีบรูสมัยใหม่ ==
เมื่อ Eliezer ben Yehuda วางโครงร่างของภาษาฮีบรูมาตรฐาน เขาใช้ภาษาฮีบรูเซฟาร์ดีเป็นพื้นฐานเพราะเป็นตัวแทนของภาษาที่เคยเป็นภาษากลางในอิสราเอลและเป็นสำเนียงของภาษาฮีบรูที่ไพเราะที่สุด อย่างไรก็ตามการออกเสียงภาษาฮีบรูสมัยใหม่มีลักษณะของภาษาฮีบรูอาซเกนาซีปนอยู่ด้วย
== อ้างอิง ==
Solomon Almoli, Halichot Sheva: Constantinople 1519
Paul E. Kahle Masoreten des Ostens: Die Altesten Punktierten Handschriften des Alten Testaments und der Targume: 1913, repr. 1966
Kahle, Paul, Masoreten des Westens: 1927, repr. 1967 and 2005
S. Morag, 'Pronunciations of Hebrew', Encyclopaedia Judaica XIII, 1120-1145
Zimmels, Ashkenazim and Sephardim: their Relations, Differences, and Problems As Reflected in the Rabbinical Responsa : London 1958 (since reprinted). ISBN 0-88125-491-6
ฮีบรูเซฟาร์ดี
เจ้าหญิงอลิซแห่งสหราชอาณาจักร

แกรนด์ดัชเชสอลิซแห่งเฮ็สเซินและริมไรน์ พระนามเดิมคือ เจ้าหญิงอลิซแห่งสหราชอาณาจักร (อลิซ ม้อด แมรี;25 เมษายน ค.ศ. 1843 - 14 ธันวาคม ค.ศ. 1878) ทรงเป็นสมาชิกในพระราชวงศ์อังกฤษ เป็นพระราชธิดาองค์ที่สามในสมเด็จพระราชินีนาถวิกตอเรีย เป็นพระชายาในหลุยส์ที่ 4 แกรนด์ดยุกแห่งเฮสส์และไรน์ พระองค์ทรงดำรงพระยศเป็น แกรนด์ดัชเชสแห่งเฮสส์และไรน์
เจ้าหญิงอลิซเป็นพระปัยยิกาในเจ้าชายฟิลิป ดยุกแห่งเอดินบะระ พระราชสวามีใน สมเด็จพระราชินีนาถเอลิซาเบธที่ 2 แห่งสหราชอาณาจักร ซึ่งสมเด็จพระราชินีนาถเอง ก็ทรงสืบเชื้อสายจากสมเด็จพระราชินีนาถวิกตอเรีย เช่นกัน
== พระชนม์ชีพในวัยเยาว์ ==
เจ้าหญิงอลิซประสูติเมื่อวันที่ 25 เมษายน ค.ศ. 1843 ณ พระราชวังบัคกิงแฮม กรุงลอนดอน ประเทศอังกฤษ เป็นพระราชธิดาในสมเด็จพระราชินีนาถวิกตอเรียและเจ้าชายอัลเบิร์ตแห่งแซ็กซ์-โคบูร์กและก็อตธา สาเหตุที่ชื่ออลิซมาจากเกียรติยศของนายกรัฐมนตรีอังกฤษ ลอร์ดเมลเบิร์น พระราชินียังกระตือรือร้นในข้อความชื่ออลิซเป็นชื่อของผู้หญิง ม็อด เป็นชื่อของภาษาแองโกล-แซ็กซอน จากชื่อเดิมว่า มาทิลดา ซึ่งมาจากเกียรติยศของพระมาตุจฉา เจ้าหญิงโซเฟียแห่งกลอสเตอร์ พระราชภาติกาในสมเด็จพระเจ้าจอร์จที่ 3 และพระนาม แมรี มาจากเกียรติยศของเจ้าหญิงแมรี ดัชเชสแห่งกลอสเตอร์และเอดินบะระ พระมาตุจฉาในสมเด็จพระราชินีนาถวิกตอเรียซึ่งประสูติในวันเดียวกัน
==พระอิสริยยศ==
25 เมษายน 1843 – 1 กรกฎาคม 1862: เฮอร์รอยัลไฮเนส เจ้าหญิงอลิซแห่งสหราชอาณาจักร (Her Royal Highness The Princess Alice)
1 กรกฎาคม 1862 – 13 มิถุนายน 1877: เฮอร์แกรนด์ดิวคัลไฮเนส เจ้าหญิงหลุยส์แห่งเฮ็สเซินและริมไรน์ (Her Grand Ducal Highness Princess Louis of Hesse and by Rhine)
13 มิถุนายน 1877 – 14 ธันวาคม 1878: เฮอร์แกรนด์ดิวคัลไฮเนส แกรนด์ดัชเชสแห่งเฮ็สเซินและริมไรน์ (Her Grand Ducal Highness The Grand Duchess of Hesse and by Rhine)
บุคคลที่เกิดในปี พ.ศ. 2386
แกรนด์ดัชเชสแห่งเฮ็สเซิน
บุคคลจากเวสต์มินสเตอร์
เจ้าหญิงอังกฤษ
เสียชีวิตจากโรคติดเชื้อ
ราชวงศ์ซัคเซิน-โคบวร์คและโกทา
พระราชโอรสและพระราชธิดาในสมเด็จพระราชินีนาถวิกตอเรีย
พระราชธิดา
มรดกเลือดนางพญาหงส์

มรดกเลือดนางพญาหงส์ (浴火鳳凰, Pheonix from the ashes)  เป็นละครโทรทัศน์จากสถานีโทรทัศน์ ATV ของฮ่องกงออกอากาศเมื่อปี ค.ศ. 2006 และออกอากาศในประเทศไทยในปีนี้ทางช่อง ทรู เอเชียน ซีรีส์ของทรูวิชันส์ โดยเนื้อเรื่องกล่าวถึงความแค้นของ 2 ตระกูลและคน 2 รุ่น
ละครโทรทัศน์จีน
จิโร วาตานาเบะ

จิโร วาตานาเบะ  อดีตนักมวยสากลชาวญี่ปุ่น เกิดเมื่อ 16 มีนาคม พ.ศ. 2498 ที่จังหวัดโอกายามะ เป็นอดีตแชมป์โลกรุ่น 115 ปอนด์ ของสองสถาบัน
== ประวัติ ==
วาตานาเบะเกิดที่เมืองยากาเงะ อำเภอโอดะ จังหวัดโอกายามะ ในเวลาต่อมาครอบครัวได้ย้ายมาอาศัยที่โอซากะ วาตานาเบะเคยเป็นนักคาราเต้สายดำมาก่อน และเริ่มชกมวยสากลเมื่อ พ.ศ. 2522 ชกชนะรวดมาตลอดจน พ.ศ. 2524 จึงได้ชิงแชมป์โลกของสภามวยโลก รุ่นจูเนียร์แบนตัมเวทแต่ไม่สำเร็จ แพ้คะแนน คิม ซุลโฮ วาตานาเบะกลับมาชกชนะรวดอีก 4 ครั้ง จึงได้ชิงแชมป์โลกของสมาคมมวยโลก รุ่นเดิมเมื่อ พ.ศ. 2525 ชนะคะแนน ราฟาเอล เปโดรซา นักมวยเจ้าของแชมป์ชาวปานามา เป็นน้องชายของเอวเซบิโอ เปโดรชา แชมป์โลก WBA รุ่นเฟเธอร์เวท
วาตานาเบะป้องกันตำแหน่งได้ 6 ครั้ง จึงหันมาชกเดิมพันตำแหน่งกับ พเยาว์ พูนธรัตน์ แชมป์โลกรุ่นซูเปอร์ฟลายเวทของสภามวยโลกในขณะนั้น แต่สมาคมมวยโลกไม่รับรอง ประกาศปลดวาตานาเบะออกจากตำแหน่ง ทำให้ เขาทราย แกแล็คซี่ได้ชิงแชมป์ที่ว่างกับเอวเซบิโอ เอสปินัล ในเวลาต่อมา
ผลการชกระหว่างวาตานาเบะกับพเยาว์ปรากฏว่าวาตานาเบะเป็นฝ่ายชนะคะแนนไปอย่างค้านสายตา ได้ครองแชมป์โลกของสภามวยโลก พเยาว์ขอแก้มืออีกครั้ง คราวนี้วาตานาเบะเป็นฝ่ายชนะทีเคโอในยกที่ 11 เพราะพเยาว์เตรียมตัวไปไม่ดีเท่าที่ควร หลังจากนั้นวาตานาเบะป้องกันตำแหน่งได้อีก 3 ครั้งก่อนจะเสียแชมป์ แพ้คะแนนฆิลเบร์โต โรมันไปอย่างขาดลอย เมื่อ พ.ศ. 2529 วาตานาเบะจึงประกาศแขวนนวมทันที
== เกียรติประวัติ ==
แชมป์โลก WBA รุ่นจูเนียร์แบนตัมเวท
* ชิง 8 เมษายน 2525 ชนะคะแนน ราฟาเอล เปโดรซา ที่ ญี่ปุ่น
* ป้องกันแชมป์ครั้งที่ 1, 29 กรกฎาคม 2525 ชนะอาร์ทีดี กุสตาโบ บายัส ยก 9 ที่ ญี่ปุ่น
* ป้องกันแชมป์ครั้งที่ 2, 11 พฤศจิกายน 2525 ชนะทีเคโอ โชจิ โอกูมะ ยก 12 ที่ ญี่ปุ่น
* ป้องกันแชมป์ครั้งที่ 3, 24 เมษายน 2526 ชนะน็อค ลุยซ์ อิบาเญซ ยก 8 ที่ ญี่ปุ่น
* ป้องกันแชมป์ครั้งที่ 4, 23 มิถุนายน 2526 ชนะคะแนน โรเบร์โต รามิเรซ ที่ ญี่ปุ่น
* ป้องกันแชมป์ครั้งที่ 5, 6 ตุลาคม 2526 ชนะโดยเทคนิค คว็อน ซุน-ชุน ยก 11 ที่ ญี่ปุ่น
* ป้องกันแชมป์ครั้งที่ 6, 15 มีนาคม 2527 ชนะทีเคโอ เซลโซ ชาเบซ ยก 15 ที่ ญี่ปุ่น
* 5 กรกฎาคม 2527 ถูกปลด
แชมป์โลก WBC รุ่นจูเนียร์แบนตัมเวท
* ชิง 5 กรกฎาคม 2527 ชนะคะแนน พเยาว์ พูนธรัตน์ ที่ ญี่ปุ่น
* ป้องกันแชมป์ครั้งที่ 1, 29 พฤศจิกายน 2527 ชนะทีเคโอ พเยาว์ พูนธรัตน์ ยก 11 ที่ ญี่ปุ่น
* ป้องกันแชมป์ครั้งที่ 2, 9 พฤษภาคม 2528 ชนะคะแนน ฮูลิโอ โซโต โซลาโน ที่ ญี่ปุ่น
* ป้องกันแชมป์ครั้งที่ 3, 17 กันยายน 2528 ชนะน็อค คาซูโอะ คัตสึมะ ยก 7 ที่ ญี่ปุ่น
* ป้องกันแชมป์ครั้งที่ 4, 13 ธันวาคม 2528 ชนะน็อค ยุน ซุก-ฮวัน ยก 5 ที่ ญี่ปุ่น
* เสียแชมป์ 30 มีนาคม 2529 แพ้คะแนน ฆิลเบร์โต โรมัน ที่ ญี่ปุ่น
เคยชิงแชมป์ต่อไปนี้แต่ไม่สำเร็จ
* ชิงแชมป์โลก WBC รุ่นจูเนียร์แบนตัมเวท เมื่อ  22 เมษายน พ.ศ. 2524  แพ้คะแนน คิม ชุลโฮ ที่เกาหลีใต้
== อ้างอิง ==
คนเหล็ก. ย้อนอดีตมวยดัง:จิโร วาตานาเบะ หอกข้างแคร่ของพเยาว์ พูนธรัตน์. นิตยสารมวยโลก. ฉบับที่ 1208. พฤศจิกายน 2550. หน้า 40 - 41
สถิติการชก
นักมวยสากลชาวญี่ปุ่น
แชมป์โลก WBA
แชมป์โลก WBC
บุคคลจากจังหวัดโอกายามะ
บอย โรมีโร

บอย โรมีโร (Boy Romero) นักมวยสากลชาวฟิลิปปินส์ สถิติการชก 32 ครั้ง ชนะ 16 (น็อค 8) เสมอ 4 แพ้ 12
== เกียรติประวัติ ==
เคยชิงแชมป์ต่อไปนี้แต่ไม่สำเร็จ
* ชิงแชมป์ ABCO รุ่นไลท์เวทเมื่อ 22 กุมภาพันธ์ 2529 แพ้น็อค สกัด เพชรยินดี ยก 2 ที่ คูเวต
== อ้างอิง ==
สถิติการชก boxrec.com 
นักมวยสากลชาวฟิลิปปินส์รุ่นไลท์เวท
ฟิล ทากูปา

ฟิล ทากูปา (Phil Tagupa) นักมวยสากลชาวฟิลิปปินส์ สถิติการชก 4 ครั้ง ชนะ 1 แพ้ 3
== ประวัติ ==
สถิติการชกของทากูปาที่มีบันทึกใน Boxrec.com มีไม่มากนัก โดยทากูปาได้ครองแชมป์ฟิลิปปินส์รุ่นไลท์ฟลายเวทเมื่อ 18 มกราคม พ.ศ. 2518 ชนะคะแนน ฟลอร์ เอสโคปิโด จากนั้น ทากูปาได้เดินทางมาชิงแชมป์ OPBF ที่ว่างในประเทศไทยเมื่อ 30 พฤษภาคม พ.ศ. 2518 ซึ่งเป็นฝ่ายแพ้คะแนน มนต์สยาม ฮ.มหาชัยไป จากนั้น มีบันทึกการชกของทากูปาอีกสองครั้ง คือแพ้คะแนน ดานีโล กอนซากา เมื่อ 1 กรกฎาคม พ.ศ. 2520 และแพ้น็อค ฟรานโก ตอร์เรโกซา ยก 8 เมื่อ 18 กุมภาพันธ์ พ.ศ. 2521 แล้วไม่ได้ขึ้นชกมวยอีกเลย
== เกียรติประวัติ ==
แชมป์ฟิลิปปินส์ (2518)
เคยชิงแชมป์ต่อไปนี้แต่ไม่สำเร็จ
* ชิงแชมป์ OPBF รุ่นจูเนียร์ฟลายเวทเมื่อ 30 พฤษภาคม 2518 แพ้คะแนน มนต์สยาม ฮ.มหาชัย ที่ กทม.
== อ้างอิง ==
สถิติการชก boxrec.com 
นักมวยสากลชาวฟิลิปปินส์รุ่นไลท์ฟลายเวท
แชมป์มวยสากลประเทศฟิลิปปินส์
วัดแฮอินซา

วัดแฮอินซา (해인사, 海印寺) คือ แหล่งมรดกโลกทางวัฒนธรรมของประเทศเกาหลีใต้ ตั้งอยู่ในจังหวัดคย็องซังใต้ เป็นวัดในพุทธศาสนานิกายมหายาน สร้างขึ้นครั้งแรกในสมัยราชวงศ์ชิลลาเมื่อ พ.ศ. 1346 ตรงกับรัชสมัยพระเจ้าแอจาง กษัตริย์องค์ที่ 40 โดยพระภิกษุ 2 รูปที่เดินทางกลับมาจากจีน วัดแห่งนี้ได้ถูกไฟไหม้ใน พ.ศ. 2360 และได้รับการบูรณะใน พ.ศ. 2361
ภายในวัดประดิษฐานตู้พระไตรปิฎกขนาดใหญ่และพระไตรปิฎกฉบับเกาหลีจำนวนมากที่สลักบนแผ่นพิมพ์ไม้จำนวน 81,350 แผ่น ที่ปรากฎหลักฐานว่ามีมาตั้งแต่ ค.ศ. 1398
== มรดกโลก ==
วัดแฮอินซาได้ขึ้นทะเบียนเป็นมรดกโลกภายใต้ชื่อ "ชังกย็องพันจ็อนแห่งวัดแฮอินซา สถานที่เก็บแม่พิมพ์ไม้ของพระไตรปิฎกฉบับเกาหลี" โดยองค์การยูเนสโกในการประชุมคณะกรรมการมรดกโลกสมัยสามัญครั้งที่ 19 เมื่อ พ.ศ. 2538 ที่กรุงเบอร์ลิน ประเทศเยอรมนี ด้วยข้อกำหนดและหลักเกณฑ์ในการพิจารณาให้เป็นแหล่งมรดกโลก ดังนี้
(iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนา ทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ
(vi) - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์
==อ้างอิง==
แหล่งมรดกโลกทางวัฒนธรรม
แหล่งมรดกโลกในประเทศเกาหลีใต้
แฮอินซา
จังหวัดคย็องซังใต้
พาวเวอร์ป็อป

พาวเวอร์ป็อป (Power pop หรือ powerpop) เป็นแนวเพลงป็อปที่ได้รับแรงบันดาลใจมาจากเพลงป็อปและร็อกในสหราชอาณาจักรและสหรัฐอเมริกาในทศวรรษ 1960 โดยทั่วไปแล้วเป็นการรวมด้านดนตรีอย่างเช่น ใช้เมโลดี้ที่แข็งแกร่ง เสียงร้องที่ดูสะอาดกลมกลืน การเรียบเรียงอย่างง่าย ๆ และท่อนริฟฟ์กีตาร์ที่เด่นชัด เครื่องดนตรีเดี่ยว ๆ มักเก็บไว้น้อยที่สุดและมีการใช้องค์ประกอบของเพลงบลูส์ที่ใช้ไม่มาก การบันทึกเสียงมีแนวโน้มว่าจะใช้การผลิตที่ใช้เสียงจังหวะกลองอัด เครื่องดนตรีมักจะประกอบด้วย กีตาร์ไฟฟ้า กีตาร์เบสไฟฟ้า กลองชุด และบางครั้งใช้คีย์บอร์ดไฟฟ้าหรือเครื่องสังเคราะห์เสียง ขณะที่เพลงแนวนี้มีอิทธิพลมาหลายทศวรรษ และยังคงเป็นแนวย่อยของร็อกที่คงทนจนมาถึงปัจจุบัน
== อ้างอิง ==
ดนตรีในคริสต์ทศวรรษ 1970
ดนตรีในคริสต์ทศวรรษ 1980
ดนตรีในคริสต์ทศวรรษ 2000
ป็อปร็อก
โพรเกรสซิฟร็อก

โพรเกรสซิฟร็อก (progressive rock หรือเขียนสั้น ๆ ว่า prog หรือ prog rock) เป็นดนตรีร็อกประเภทหนึ่งที่เกิดขึ้นในช่วงปลายทศวรรษ 1960 และต้นทศวรรษ 1970 เป็นส่วนหนึ่งของ "ความพยายามในการยกฐานะเพลงร็อกอังกฤษสู่ระดับใหม่ ด้านความเชื่อถือด้านศิลปะดนตรี" คำว่า "อาร์ตร็อก" มักจะใช้ในความหมายเช่นเดียวกับ "โพรเกรสซิฟร็อก" แต่ขณะที่ทั้งสองแนวเพลงก็ข้ามกันไปข้ามกันมา แต่ทั้งสองแนวเพลงก็ไม่ใช่อย่างเดียวกัน
วงดนตรีโพรเกรสซิฟร็อก ได้ผลักดัน ด้านเทคนิกและขอบเขตการจัดวาง โดยทำให้เหนือมาตรฐานร็อกทั่วไป หรือเพลงนิยมที่มีท่อนร้อง-คอรัส เป็นหลักโครงสร้าง นอกจากนี้ การเรียบเรียงมักจะรวมองค์ประกอบของดนตรีคลาสสิก แจ๊ส และเวิลด์มิวสิก เข้าไป ใช้เครื่องดนตรีทั่วไป แต่เพลงและเนื้อเพลง ในบางครั้งจะเป็นนามธรรม แนวความคิด หรือแฟนตาซี ในบางครั้งวงโพรเกรสซิฟร็อกจะใช้คำว่า "คอนเซปต์อัลบั้ม เพื่ออธิบายถ้อยแถลง มักใช้การอธิบายเรื่องราวแบบมหากาพย์ หรือความยิ่งใหญ่"
ดนตรีโพรเกรสซิฟร็อกพัฒนามาตั้งแต่ปลายยุคไซเคเดลิกร็อก ทศวรรษ 1960 ที่เพลงร็อกได้รับความนิยม วงดนตรีแนวนี้ที่เป็นที่นิยมอย่างเช่น เดอะไนซ์, มูดี้บลูส์, คิงคริมสัน, พิงก์ฟลอยด์, รัช, เจนเทิลไจแอนต์, แคเมิล, เยส, เจเนซิส, เจโทรทัล และอีเมอร์สัน, เลค แอนด์ พาร์เมอร์  เพลงโพรเกรสซิฟร็อกได้รับความนิยมกว้างขวางราวกลางทศวรรษ 1970 ขณะที่ได้รับความนิยมสุงสุดในทศวรรษ 1970 และต้นทศวรรษ 1980
== อ้างอิง ==
ดนตรีร็อก
กามิกาเซ่ คลับ

กามิกาเซ่ คลับ (Kamikaze Club) เป็นรายการวาไรตี้สำหรับวัยรุ่น ออกอากาศทุกวันเสาร์ เวลา 16.05 - 16.55 น. เริ่ม 19 มกราคม พ.ศ. 2551 ออกอากาศเวลา 10.50 - 11.40 น. ปี พ.ศ. 2552 - พ.ศ. 2554 ออกอากาศเวลา 15.40 - 16.30 น. ปี พ.ศ. 2555 ออกอากาศเวลา 16.00 - 16.50 น. ทางช่อง 5 โดยมีการเปลี่ยนรูปแบบมาแล้ว 4 ซีซั่น มีเอกลักษณ์คือพิธีกรในรายการจะอยู่ในช่วงวัยรุ่น (16-22 ปี) โดยเริ่มออกอากาศวันที่ 19 มกราคม พ.ศ. 2551 สำหรับซีซั่นที่ 4 เริ่มตั้งแต่วันที่ 7 กุมภาพันธ์ พ.ศ. 2552 โดย มี เฟย์ ฟาง แก้ว และ ป๊อปปี้ เขื่อน โทโมะ จาก K-Otic ศิลปินจากกามิกาเซ่ เป็นพิธีกร โดยในซีซั่นที่ 5 ได้มีการปรับเปลี่ยนเวลาออกอากาศมาเป็น 16.00 น. ของวันเสาร์ และได้ยุติการออกอากาศเมื่อวันที่ 29 ธันวาคม พ.ศ. 2555 โดยมีจำนวนตอนในรายการทั้งสิ้น 276 เทป
== พิธีกร ==
=== ซีซั่นที่ 1 ===
จิรายุ พิริยะเมธา
ชาลี ซาลิมี
น้ำฟ้า สวัสดิโสภากุล
โพยม โตเปลี่ยน
=== ซีซั่นที่ 2 ===
วงซิสก้า
=== ซีซั่นที่ 3 ===
บิ๊ก,มิเชล,แจมSiska,เอ้ก
=== ซีซั่นที่ 4 ===
ศิลปินจาก กามิกาเซ่ (ส่วนใหญ่มักเป็น ป๊อปปี้ เขื่อน โทโมะ จาก K-Otic และ เฟย์ ฟาง แก้ว)
== ช่วงต่างๆ ในรายการ ==
ช่วง NEWS CLEAR
ช่วง taro mc contest
ช่วง MUSIC SRIKC
ช่วง IN FOCUS
ช่วง Asian Countdown Report
== อ้างอิง ==
ก
รายการโทรทัศน์ที่เริ่มออกอากาศตั้งแต่ พ.ศ. 2551
รายการโทรทัศน์ที่ยุติการออกอากาศในปี พ.ศ. 2555
คัมทูแดดดี้

"คัมทูแดดดี้" (Come To Daddy) เป็นอีพี ของ เอเฟ็กซ์ ทวิน ออกจำหน่าย ในปี พ.ศ. 2540 ขึ้นชาร์ตซิงเกิลแห่งสหราชอาณาจักรอันดับสูงสุดที่ 36 เป็นผลงานสร้างชื่อให้กับเขา
=== รายชื่อเพลง ===
1 "Come To Daddy, Pappy Mix" – 4:22
2 "Flim" – 2:57
3 "Come To Daddy, Little Lord Faulteroy Mix" – 3:50
4 "Bucephalus Bouncing Ball" – 5:44
5 "To Cure A Weakling Child, Contour Regard" – 5:10
6 "Funny Little Man" – 3:58
7 "Come to Daddy, Mummy Mix" – 4:24
8 "IZ-US" – 2:57
อัลบั้มเพลงของเอเฟ็กซ์ ทวิน
อีพี
อัลบั้มเพลงในปี พ.ศ. 2540
เขตอภัยทาน

เขตอภัยทาน (animal sanctuary) คือ เขตที่ให้ความไม่เป็นภัย หมายถึง เขตห้ามกระทำความชั่วแก่สัตว์ โดยในทางพุทธศาสนาไม่ได้หมายถึงแต่ความชั่วแก่สัตว์ แต่หมายถึงความชั่วต่อชีวิตทั้งปวงด้วย
เขตอภัยทานไม่ใช่สวนสัตว์ มีขึ้นเพื่อรักษาและบำรุงสัตว์โดยเฉพาะสัตว์ที่ใกล้สูญพันธุ์  กับทั้งเพื่อป้องกันมิให้สัตว์นั้นได้รับความเดือดร้อนจากมนุษย์ใจบาปหยาบช้าโดยเฉพาะ ซึ่งต่างกับเขตพำนักสัตว์ (animal shelter) ที่สัตว์ในเขตอภัยทานไม่ได้เป็นสมบัติของบุคคลหรือกลุ่มบุคคลใด และสัตว์สามารถอยู่ในเขตนั้นได้ตั้งแต่เกิดจนตาย อนึ่ง สถานที่บางแห่งยังจัดให้มีทั้งเขตอภัยทานและเขตพำนักสัตว์ก็มี กับทั้งถือกันว่าทั้งคนและสัตว์ เมื่อมาอยู่ในเขตอภัยทานแล้วย่อมมีความสำคัญเสมอกันหมด
เดิมเขตอภัยทานมักเป็นพัทธสีมาของสำนักศาสนาต่าง ๆ เช่น ในวัด ในโบสถ์คริสต์ ในสุเหร่า แต่ต่อมาเขตใดจะเป็นเขตอภัยทานก็แล้วแต่จะถือกัน บางประเทศยังจัดให้มีเจ้าหน้าที่คอยบำรุงดูแลสัตว์ ณ เขตอภัยทาน และให้ความรู้แก่สาธารณชนเกี่ยวกับเขตอภัยทานอีกด้วย เช่น ในประเทศอเมริกามีสมาคมอภัยทานแห่งอเมริกา (American Sanctuary Association)
== อ้างอิง ==
หนังสือพิมพ์นิวยอร์กไทมส์ : "ฝูงวัวกลับบ้านที่ไหน"
สวัสดิการสัตว์
เขตพิทักษ์
ศาสนาพุทธ
มูวิงแชโดว์

มูวิงแชโดว์ (Moving Shadow) เป็นค่ายเพลงแนว(จังเกิล/ดรัมแอนด์เบส)เน้นหนักในศิลปินแนว เบรกบีท, เบรกบีท ฮาร์ดคอร์, ฮาร์ดสเต็ป, อินเทลลิเจนท์ดรัมแอนด์เบส, เนอร์โรฟังก์,  ก่อตั้งในต้นยุค 1990s โดยร็อบเพลย์ฟอร์ด
==อ้างอิง==
Official site
== แหล่งข้อมูลอื่น ==
มูฟวิงชาโดว์-ในเว็บ-Discogs
ค่ายเพลงสหราชอาณาจักร
ค่ายเพลงอิสระ
บริษัทที่ก่อตั้งในปี พ.ศ. 2533
ภาษาศาสตร์ประสาทวิทยา

ภาษาศาสตร์ประสาทวิทยา (neurolinguistics) เป็นการศึกษาสรีระของสมองและโครงสร้างของระบบประสาทโดยเฉพาะ ในส่วนที่สัมพันธ์กับการพัฒนาและการใช้ภาษา และศึกษาพยาธิสภาพทางสมองที่มีผลทำให้เกิดความบกพร่องหรือความผิดปกติทางภาษา ตลอดจนพิจารณาความเป็นไปได้ที่จะฟื้นฟูภาษาของบุคคลที่มีความบกพร่องดังกล่าว อาทิ ผู้ป่วยที่มีภาวะเสียการสื่อภาษา (aphasia) เป็นอาการที่สมองสั่งงานให้พูดออกมาด้วยความยากลำบาก คนไข้จะพูดไม่คล่อง พูดตะกุกตะกัก (อุดม วโรตม์สิกขดิตถ์, 2537: 294) ผู้ป่วยที่มีความผิดปกติทางการได้ยิน ผู้ป่วยที่มีความผิดปกติทางการพูด (articulatory disorders) หรือมีความผิดปกติของอวัยวะในการพูดเนื่องจากกลไกการออกเสียงเสื่อม (dysarthria) ตลอดจนศึกษาภาวะความผิดปกติอื่น ๆ ที่สัมพันธ์กับการทำงานของสมอง เช่น ผู้ป่วยที่มีภาวะเสียการเขียน (agraphia) ซึ่งเป็นผู้ที่อ่านได้แต่เขียนไม่ได้ หรือผู้ป่วยที่มีภาวะเสียการอ่าน (alexia) นั่นคืออ่านไม่รู้เรื่อง แต่เขียนหรือคัดลายมือได้ หรือมีภาวะเสียการใช้คำ (anomia) หรือไม่สามารถหาคำที่มีความหมายเหมาะสมได้ คนไข้มีปัญหาการเลือกคำ การใช้คำขณะพูด การเข้าใจภาษาและการว่าซ้ำไม่มีปัญหา พูดคล่อง แต่ใช้คำเยิ่นเย้อ (อุดม วโรตม์สิกขดิตถ์, 2537: 294) ผู้ที่ศึกษาทางด้านนี้ จำเป็นต้องมีพื้นฐานทางสัทศาสตร์และภาษาศาสตร์ โดยเฉพาะอย่างยิ่ง ระบบภาษาที่ใช้ในสังคมที่ตนจะศึกษาหรือฟื้นฟูแก้ไข
ภาษาศาสตร์
เพรียงหัวหอม

เพรียงหัวหอม (Sea squirts) เป็นสัตว์ในกลุ่มยูโรคอร์ดาตา คือ เป็นสัตว์ทะเลมีแกนสันหลัง รูปร่างคล้ายหัวหอม เมื่อถูกสัมผัสจะปล่อยน้ำออกจากตัว ขนาดประมาณ 3-8 เซนติเมตร อาศัยเกาะกับวัตถุใต้น้ำ อยู่แบบเดี่ยว ๆ หรือเป็นกลุ่มก็ได้ พบตามเขตน้ำตื้น แนวปะการัง โขดหิน ทราย หรือโคลนในทะเล ตัวอ่อนมีลักษณะคล้ายลูกอ๊อดของกบ การสืบพันธุ์มีทั้งแบบอาศัยเพศที่ปฏิสนธิภายนอก และแบบไม่อาศัยเพศโดยการแตกหน่อ
เพรียงหัวหอม แม้จะเป็นสัตว์ที่แลดูคล้ายฟองน้ำ แต่เป็นสัตว์ที่มีวิวัฒนาการสูงกว่า
ลักษณะโดยทั่วไปของสัตว์กลุ่มนี้ คือลำตัวกลม ยาว ปลายข้างหนึ่งเปลี่ยนรูปไปสำหรับยึดเกาะกับวัสดุ ชั้นทูนิกประกอบด้วยสารที่มีโครงสร้างคล้าย เซลลูโลสเรียกว่าทูนิซิน โดยมีโปรตีนชนิดอื่นและแคลเซียมประกอบอยู่ด้วย ชั้นทูนิกของเพรียงหัวหอมเป็นเนื้อเยื่อที่มีชีวิต มีระบบไหลเวียนเลือดของตัวเอง มีท่อน้ำเข้าอยู่ทางด้านหน้าและทางน้ำออกอยู่ทางด้านหลัง มีโครงสร้างที่เรียกเอนโดสไตล์ (endostyle)ซึ่งน่าจะมีความคล้ายคลึงกับต่อมไธรอยด์ ของสัตว์มีกระดูกสันหลังแม้จะมีหน้าที่ต่างกันเป็นสัตว์ที่มีเพศรวม ปฏิสนธิภายนอก ตัวอ่อนมีหาง ว่ายน้ำได้ และมีแกนสันหลัง สืบพันธุ์แบบไม่อาศัยเพศด้วยการแตกหน่อ แบ่งย่อยได้เป็น 3 อับดับ
อันดับแอสพลัวโซแบรนเคีย (Aplousobranchia)อยู่แบบโคโลนี บางชนิดมีสารวุ้นหุ้มตัว บางชนิดดำรงชีวิตแบบพึ่งพากับสาหร่าย
อันดับฟีโบลแบรยเคีย (Phlebobranchia) ดำรงชีวิตแบบเดี่ยวๆ พบมากตามไหล่ทวีป
อันดับสโตลิโดแบรนเคีย (Stolidobranchia)ดำรงชีวิตแบบเดี่ยวๆเป็นส่วนใหญ่ อยู่ในเขตน้ำตื้นเป็นส่วนใหญ่ มักพบตามทราย
==อ้างอิง==
==แหล่งข้อมูลอื่น==
Ascidiacea.com  - Classification and images of many ascidians.
The Dutch Ascidians Homepage
Encyclopedia of Marine Life of Britain and Ireland 
The Organization and Cell-lineage of the Ascidian Egg 
A fate map of the ascidian egg
Ciona savignyi Database
ANISEED: Ascidian Network for In Situ Expression and Embryological Data 
ยูโรคอร์ดาตา
เกา

เกา (Gau) เป็นคำในภาษาเยอรมันสำหรับใช้เรียกเขตการปกครองภายในประเทศ คำดังกล่าวใช้ในยุคกลาง ซึ่งเป็นการนำมาจากการปกครองที่เรียกว่า "ไชร์" ของอังกฤษ ต่อมา คำนี้ได้ถูกนำมาใช้อีกครั้งหนึ่งในสมัยนาซีเยอรมนี
==  อ้างอิง ==
WorldStatesmen - see various present countries once under Nazi rule (here Belgium)
Shoa.de - List of Gaue and Gauleiter 
Der große Atlas der Weltgeschichte , Historical map book, published: 1990, publisher: Orbis Verlag - Munich, ISBN 3572047552 
นาซีเยอรมนี
สกุลเพชรหึง

สกุลเพชรหึง (Grammatophyllum) เป็นสกุลหนึ่งของกล้วยไม้ ตั้งขึ้นเมื่อ พ.ศ. 2368 มาจากรากศัพท์ภาษากรีก gramma หมายถึงระบุด้วยสัญลักษณ์ กับ phyllon หมายถึงใบ เป็นการระบุถึงเอกลักษณ์ที่เป็นจุดขนาดใหญ่บนกลีบเลี้ยงและกลีบดอก พบในประเทศไทยเพียงชนิดเดียวคือ เพชรหึง
== สปีชีส์ ==

Grammatophyllum elegans (ฟิจิ)
Grammatophyllum fenzlianum (มาลูกู)
Grammatophyllum kinabaluense (บอร์เนียวเหนือ)
Grammatophyllum martae (ฟิลิปปินส์ ) - ไม่เผยแพร่อย่างแน่ชัด
Grammatophyllum measuresianum (ฟิลิปปินส์)
Grammatophyllum multiflorum (ฟิลิปปินส์)
Grammatophyllum rumphianum (บอร์เนียว มาลูกู)
Grammatophyllum schmidtianum (มาเรียนา)
Grammatophyllum scriptum : Bell Orchid (มาเลเซียถึงแปซิฟิกตะวันตกเฉียงใต้).
* Grammatophyllum scriptum var. boweri (Papuasia to Santa Cruz Is.)Hemicr. or cham.
* Grammatophyllum scriptum var. scriptum (มาเลเซียถึงแปซิฟิกตะวันตกเฉียงใต้). Hemicr. or cham.
Grammatophyllum speciosum : Giant Orchid, Tiger Orchid, Queen of Orchids (อินโดจีนถึงหมู่เกาะโซโลมอน) - type species
Grammatophyllum stapeliiflorum (มาเลเซียถึงนิวกินี).
== แหล่งข้อมูลอื่น ==
Photos of Grammatophyllum stapeliaeflorum
 
พืชแบ่งตามสกุล
สร้อยคอไข่มุก

บทความนี้เกี่ยวกับคำสแลงทางเพศ สำหรับความหมายอื่น ดูที่ สร้อยคอ หรือ ไข่มุก

สร้อยคอไข่มุก หรือ ในภาษาอังกฤษว่า A pearl necklace เป็นคำสแลงที่มีความหมายเกี่ยวกับท่วงท่าการมีเพศสัมพันธ์ที่ฝ่ายชายหลั่งน้ำอสุจิบริเวณหรือใกล้กับคอ หน้าอก เต้านม หรือร่องนมของคู่ขา ซึ่งอาจเกิดขึ้นหลังจากการร่วมรัก หรือการทำออรัลเซ็กซ์แล้ว ซึ่งจะมีลักษณะของน้ำอสุจิเหมือนกับสร้อยคอไข่มุก ที่เป็นเหมือนสาย ในลักษณะกึ่งโปร่งแสง อสุจิเป็นกลุ่มก้อน
ส่วนคำสแลงคำอื่นในภาษาอังกฤษ เช่น piss in the dugout และ jizz spider
ท่วงท่านี้ยังเป็นทางเลือกหนึ่งของการคุมกำเนิด สำหรับคนที่ไม่ใช้ถุงยางอนามัย เพราะการร่วมรักเช่นนี้ บนเนินอกผู้หญิงทำให้เขารู้สึกร่วมทางเพศ
คำว่า "pearl necklace" ยังเป็นคำที่ใช้ในวัฒนธรรมสมัยนิยม อย่างเช่นเพลง "Pearl Necklace" ของวงดนตรีซีซีท็อป ก็พูดถึงท่วงท่าทางเพศนี้ และยังใช้ประกอบในภาพยนตร์หลายเรื่องเช่น Forgetting Sarah Marshall และ Half Baked รวมถึงใช้อย่างน้อย 1 ตอนในซีรีส์ทางช่องเอชบีโอเรื่อง Sex and the City
== อ้างอิง ==
ศีรษะและคอ
ท่วงท่าเพศสัมพันธ์
กิจกรรมทางเพศของมนุษย์
เกล คิม

เกล คิม (Gail Kim) เกิดวันที่ 20 มีนาคม พ.ศ. 2520 ที่โตรอนโต, ออนตาริโอ, แคนาดา นักมวยปล้ำอาชีพและนักแสดงหญิงชาวแคนาดา-บราซิล-เกาหลีใต้หรือลูกครึ่ง สังกัดWWEและTNA
==ผลงาน==
Apocalypse Wrestling Federation
*Diva of the Year (2001)
Association Biterroise de Catch
*ABC Women's Championship (1 time)
Funkin' Conservatory
*FC Women's Championship (1 time)
Imperial Wrestling Revolution
*IWR Diamond Championship (1 time)
Pro Wrestling Illustrated
*Ranked her No. 1 of the top 50 female wrestlers in the PWI Female 50 in 2012
Total Nonstop Action Wrestling
*TNA Knockouts Championship (7 times)
*TNA Knockouts Tag Team Championship (1 time) - with Madison Rayne
*Knockout of the Year (2007)
*Gauntlet for the Gold (2007, 2016 – Knockouts)
*Queen of the Knockouts (2013)
*TNA World Cup (2015) – with Jeff Hardy, Gunner, Rockstar Spud, Davey Richards, and Crazzy Steve
*TNA Hall of Fame (Class of 2016)
World Wrestling Entertainment
*WWE Women's Championship (1 time)
===แมตช์ที่มีสิ่งเดิมพัน===
{|class="wikitable sortable" width=100%
|-
!style="background: #e3e3e3;" width=20%|Winner (wager)
!style="background: #e3e3e3;" width=20%|Loser (wager)
!style="background: #e3e3e3;" width=20%|Location
!style="background: #e3e3e3;" width=20%|Event
!style="background: #e3e3e3;" width=15%|Date
!style="background: #e3e3e3;" width=5%|Notes
|----- align="center"
|Gail Kim (hair) || Roxxi Laveaux (hair) || Orlando, Florida, United States || Sacrifice (2008) ||  || 
|}
==บันทึก==
==อ้างอิง==
==แหล่งข้อมูลอื่น==
Impact Wrestling profile
Online World of Wrestling profile
Video: Gail Kim on WWE Divas, TNA Knockouts Division 
นักแสดงแคนาดา
นักมวยปล้ำอาชีพชาวแคนาดา
นักมวยปล้ำอาชีพจากรัฐออนแทรีโอ
ผู้จัดการและผู้จัดการส่วนตัวมวยปล้ำอาชีพ
รางวัลออสการ์ สาขานักแสดงนำชายยอดเยี่ยม

รางวัลออสการ์ สาขานักแสดงนำชายยอดเยี่ยม เป็นรางวัลประจำปีที่จัดโดยสถาบันศิลปะภาพยนตร์และวิทยาการ (AMPAS) เพื่อมอบให้กับนักแสดงชายผู้มีการแสดงที่โดดเด่นในการทำงานกับอุตสาหกรรมภาพยนตร์
ในงานประกาศผลรางวัลออสการ์ ครั้งที่ 1 ปี ค.ศ. 1929 ผู้ชนะครั้งแรกคือ เอมีล ยันนิงส์ จากการแสดงในภาพยนตร์เรื่อง เดอะลาสคอมมานด์ และ เดอะเวย์ออฟออลเฟรช ปัจจุบัน ผู้ได้รับการเสนอชื่อจะถูกคัดเลือกโดยสมาชิกออสการ์ผู้ซึ่งเป็นนักแสดงใน AMPAS และผู้ที่ได้รับรางวัลจะคัดเลือกจากคะแนนเสียงของสมาชิกทั้งหมดที่มีสิทธิ์ลงคะแนนในสถาบัน
ในช่วงสามปีแรกของงานประกาศรางวัล ผู้ได้รับการเสนอชื่อเข้าชิงรางวัลในสาขาต่าง ๆ ในเวลานั้นการทำงานทั้งหมดของพวกเขาจะถูกพิจารณาตามความเหมาะสม (บางคนถูกเสนอชื่อเข้าชิงมากถึงสามเรื่องในบางกรณี) อย่างไรก็ตามในงานครั้งที่ 3 ปี ค.ศ. 1930 มีภาพยนตร์เพียงเรื่องเดียวที่ได้รับรางวัล ถึงแม้จะถูกเสนอชื่อเข้าชิงมากถึงสองเรื่องก็ตามในบัตรลงคะแนน ในปีต่อมาระบบการให้รางวัลก็ถูกเปลี่ยนใหม่ซึ่งใช้ระบบนี้มาจนถึงปัจจุบันคือ นักแสดงจะได้รับการเสนอชื่อเข้าชิงจากการแสดงในเฉพาะภาพยนตร์เพียงเรื่องเดียว และผู้ที่ได้รับการเสนอชื่อเข้าชิงต้องไม่เกินห้าคนต่อปีเท่านั้น ซึ่งเริ่มต้นใช้ระบบนี้ในงานครั้งที่ 9 ปี ค.ศ. 1937
นับตั้งแต่เริ่มก่อตั้ง รางวัลนี้ได้มอบให้แก่นักแสดงชายทั้งหมด 84 คน แดเนียล เดย์-ลูวิสได้รับรางวัลมากที่สุดในสาขานี้ด้วยรางวัลออสการ์ถึงสามครั้ง สเปนเซอร์ เทรซี และ ลอเรนซ์ โอลิวีเอร์ ได้รับการเสนอชื่อเข้าชิงถึงเก้าครั้งจำนวนมากกว่านักแสดงใด ๆ ขณะที่ในงานประกาศผลรางวัลออสการ์ ครั้งที่ 95 ปี ค.ศ. 2022 ผู้ชนะล่าสุดในสาขานี้คือ เบรนแดน เฟรเซอร์ จากบทบาทชาร์ลี ในภาพยนตร์เรื่อง เหงา เท่า วาฬ
== ผู้ได้รับรางวัลและได้รับการเสนอชื่อเข้าชิง ==
ปีที่ปรากฏจะเป็นปีที่ภาพยนตร์เรื่องนั้นออกฉาย ไม่ใช่ปีที่จัดงานประกาศผลรางวัลออสการ์ นักแสดงที่ได้รับรางวัลจะแสดงในรูปแบบตัวหนาและตามด้วยนักแสดงที่ได้รับการเสนอชื่อเข้าชิง
== สถิติผู้ชนะและเสนอชื่อเข้าชิง ==
บุคคลต่อไปนี้ได้รับรางวัลนักแสดงนำชายยอดเยี่ยมสองครั้งหรือมากกว่านั้น:
บุคคลต่อไปนี้ได้รับการเสนอชื่อเข้าชิงรางวัลนักแสดงนำชายยอดเยี่ยมตั้งแต่สี่ครั้งขึ้นไป::
==สถิติอายุ==
== อ้างอิง ==
== แหล่งข้อมูลอื่น ==
Oscars.org (เว็บไซต์ทางการของรางวัลออสการ์)
ฐานข้อมูลรางวัลออสการ์  (เว็บไซต์ทางการ)
รายชื่อฉบับสมบูรณ์ของผู้ที่ได้รับการเสนอชื่อเข้าชิงรางวัลออสการ์
 
นักแสดงนำชายยอดเยี่ยม รางวัลออสการ์